Source: https://cink.hu/mar-a-kuria-szerint-sem-kell-a-rendorok-engedelye-a-fen-1681788535
Timestamp: 2020-05-28 15:04:04
Document Index: 6409145

Matched Legal Cases: ['Kúria ', 'bíróság\n', 'bíróság ', 'Kúria ', 'bíróság ', 'Kúria ', 'Kúria ', 'Kúria ']

Már a Kúria szerint sem kell a rendőrök engedélye a fényképezésükhöz
1/26/15 4:55PM
sajtószabadságrendőrségbíróság
Megsemmisítették a korábbi jogegységi döntést, így most már az Alkotmánybíróság tavalyi döntése az irányadó, megszűnt a rendőrök plusz kereseti forrása.
A Kúria teljes ülése hétfőn meghozott határozatában megsemmisítette azt a 2012-es jogegységi döntést, amely szerint csak a beleegyezésükkel lehetett felismerhető fotót közölni a közterületen intézkedő rendőrökről.
Az ügyben az áttörést az Alkotmánybíróság döntése jelentette tavaly szeptemberben, most pedig a Kúria jogegységi határozata sem mond ellent ennek.
Kedden óriási csatát nyert a sajtószabadság, vége lehet az abszurd kornak, amikor nem lehetett…
Tavalyi posztunkban részletesen leírtuk: amellett, hogy a korábbi gyakorlat a sajtószabadságot is sértette, csak annyi értelme volt, hogy egy ügyvédi iroda "évek óta abból élt, hogy folyamatosan figyelte a magyar sajtót, és amint meglátott egy rendőrarcot fotón vagy filmen, megkereste az azokon szereplő rendőröket, majd a nevükben jelentkezett a szerkesztőségnél".
Az ügy végül az Index jogászainak köszönhetően jutott el az Alkotmánybíróság, majd most a Kúria elé, és most már tényleg nincs több kipixelezett rendőrfotó. Igaz, még nem teljesen tiszta a szabályozás, hiszen a Kúria döntése alapján csak tömegrendezvényeken, tüntetéseken és meccseken – nem egyediesítve – lehet a rendőröket fotózni.